Uredba Komisije (ES) št. 2399/1999

z dne 11. novembra 1999

o spremembi Uredbe (ES) št. 1370/95 o podrobnih pravilih za izvajanje sistema izvoznih dovoljenj v sektorju prašičjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (ES) št. 3290/94 [2], in zlasti členov 8(2), 13(12) in 22 Uredbe,

ob upoštevanju naslednjega:

(1) Uredba Komisije (ES) št. 1370/95 [3], kakor je bila nazadnje spremenjena z Uredbo (ES) št. 1719/98 [4], določa podrobna pravila za izvajanje sistema izvoznih dovoljenj v sektorju prašičjega mesa;

(2) trenutne določbe o roku veljavnosti izvoznih dovoljenj vodijo v umetno povečanje števila zahtevkov za dovoljenja na začetku vsakega meseca, kar otežuje tedensko upravljanje režima. Rok veljavnosti je treba v skladu s tem določiti v dnevih namesto v mesecih;

(3) vse posebne ukrepe, ki jih sprejme Komisija, kadar so zahtevki vloženi za nenormalne količine, je treba prilagoditi glede na kategorijo proizvodov in destinacijo;

(4) glede na pridobljene izkušnje je treba postopek za takojšnje izdajanje dovoljenj, ki je predviden v členu 4 Uredbe (ES) št. 1370/95, poenostaviti in dati zagotovila glede izdajanja dovoljenj izvajalcem in veljavnosti takšnih dovoljenj. Vendar pa je treba takšna dovoljenja omejiti na kratkoročne trgovinske posle, da bi preprečili izogibanje mehanizmu, ki je določen v členu 3 navedene uredbe;

(5) pravila o komunikaciji med državami članicami in Komisijo je treba uskladiti s spremembami režimov o takoj izdanih dovoljenjih;

(6) ukrepi, predvideni s to uredbo, so v skladu z mnenjem Upravljalnega odbora za prašičje meso,

SPREJELA NASLEDNJO UREDBO:

Člen 1

Uredba (ES) št. 1370/95 se spremeni:

1. Člen 2(1) se nadomesti z naslednjim:

"1. Izvozna dovoljenja veljajo 90 dni od dneva njihove dejanske izdaje v smislu člena 21(2) Uredbe (EGS) št. 3719/88."

2. Zadnji pododstavek člena 3(4) se nadomesti z naslednjim:

"Ti ukrepi se lahko prilagodijo v skladu s kategorijo proizvodov in destinacijo."

3. Člen 4 se nadomesti z naslednjim:

"Člen 4

Na zahtevo izvajalca zahtevki za dovoljenja do 25 ton proizvodov niso predmet nobenega posebnega ukrepa iz člena 3(4) in dovoljenja, za katera se bili zahtevki vloženi, se izdajo takoj.

V takšnih primerih je rok veljavnosti dovoljenj ne glede na člen 2(1) omejen na pet delovnih dni od dneva njihove dejanske izdaje v smislu člena 21(2) Uredbe (EGS) št. 3719/88, v rubriki 20 v zahtevkih za dovoljenja in dovoljenjih pa je navedeno vsaj eno od naslednjega:

- Certificado válido durante cinco días hábiles y no utilizable para la aplicacíon del artículo 5 del Reglamento (CEE) n° 565/80,

- Licens, der er gyldig i fem arbejdsdage, og som ikke kan benyttes til at anvende artikel 5 i forordning (EØF) nr. 565/80,

- Fünf werktage gültige und für die Anwendung on Artikel 5 der Verordnung (EWG) Nr. 565/80 nicht verwendbare Lizenz,

- Πιστοποιητικό που ισχύει για πέντε εργάσιμες ημέρες και δεν χρησιμοποιείται για την εφαρμογή του άρθρου 5 του κανονισμού (ΕΟΚ) αριθ. 565/80.

- Licence valid for five working days and not useable for application of Article 5 of Regulation (EEC) No 565/80,

- Certificat valable cinq jours ouvrables et non utilisable pour l'application de l'article 5 du règlement (CEE) no 565/80,

- Titolo valido cinque giorni lavorativi e non utilizzabile ai fini dell'applicazione dell'articolo 5 del regolamento (CEE) n. 565/80.

- Certificaat met een geldigheidsduur van vijf werkdagen en niet te gebruiken voor de toepassing van artikel 5 van Verordening (EEG) nr. 565/80,

- Certificado de exportação válido durante cinco dias úteis, não utilizável para a aplicação do artigo 5.o do Regulamento (CEE) n.o 565/80,

- Todistus on voimassa viisi arkipäivää eikä sitä voi käyttää sovellettaessa asetuksen (ETY) N:o 565/80 5 artiklaa,

- Licensen ärbetsdagar men gäller inte vid tillämpning av artikel 5 i förordning (EEG) nr 565/80.

Komisija lahko po potrebi začasno ustavi uporabo tega člena."

4. Člen 7(1) se nadomesti z naslednjim:

"1. Vsak petek od 13. ure pošljejo države članice Komisiji v zvezi s preteklim obdobjem po telefaksu naslednje:

(a) zahtevke za izvozna dovoljenja iz člena 1, vložene od ponedeljka do srede v istem tednu, pri tem pa navedejo, ali sodijo v področje uporabe člena 4 ali ne;

(b) količine, ki jih zajemajo izvozna dovoljenja, izdana prejšnjo sredo, brez tistih dovoljenj, ki so izdana takoj v skladu s členom 4;

(c) količine, ki jih zajemajo zahtevki za izvozna dovoljenja, umaknjeni prejšnji teden v skladu s členom 3(6)."

5. Priloga II se nadomesti s Prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporabljajo se za izvozna dovoljenja, za katera se zahtevki vložijo od 22. novembra 1999.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. novembra 1999

Za Komisijo

Franz Fischler

Član Komisije

[1] UL L 282, 1.11.1975, str. 1.

[2] UL L 349, 31.12.1994, str. 105.

[3] UL L 133, 17.6.1995, str. 9.

[4] UL L 215, 1.8.1998, str. 58.

--------------------------------------------------

PRILOGA

„PRILOGA II

+++++ TIFF +++++

+++++ TIFF +++++

--------------------------------------------------